b'\n_START_ARTICLE_\nSpion 13\n_START_PARAGRAPH_\nSpion 13 er en norsk tegneserie i Texas-format som utkom mellom 1963 og 1990.  Tegneserien er et typisk krigsblad med handling fra den andre verdenskrig.  I motsetning til andre krigsblader hadde Spion 13 en gjennomgangsfigur, i praksis to; John Steel og David Doughty.  John Steel forekom i bladene de tre f\xc3\xb8rste \xc3\xa5rene f\xc3\xb8r han ble erstattet av David Doughty, men serien beholdt det samme navnet hele tiden.  I mange blader ble David Doughty kalt for David Holden._NEWLINE_Det spesielle med Spion 13 var at han var en forkledningens mester.  Med enkle midler kunne han forandre utseende til \xc3\xa5 ligne nesten hvem som helst, normalt tyske offiserer._NEWLINE_I likhet med andre tegneserier som ble utgitt i samme sjanger p\xc3\xa5 denne tiden, var alle historiene pro de allierte, mens enten Tyskland eller Japan var fienden.  Sammenlignbare krigsblader fra samme periode var Seriemagasinet, Kampserien, P\xc3\xa5 Vingene og Commandoes.\n_START_SECTION_\nUtgivelsene\n_START_PARAGRAPH_\nDet utkom i alt 245 blader.  De f\xc3\xb8rste 12 \xc3\xa5rene (1963 \xe2\x80\x93 1975) kom de m\xc3\xa5nedlig, i 1976 kom det 10 og fra 1977 kom det 6 \xc3\xa5rlige utgivelser.  Utgivelsene stoppet med nr. 1 i 1990.  Historier om Spion 13 er ogs\xc3\xa5 trykket to ganger i Seriemagasinet og en gang i Commandoes.\n_START_SECTION_\nUtgiveren\n_START_PARAGRAPH_\nDet var SE-bladene (Stabenfeldt forlag) i Stavanger som sto for utgivelsen.  Seriene ble produsert av det engelske forlaget Fleetway.'